Sokolarstvo
Sokolarstvo je jedan od načina lova pomoću posebno uvježbanih ptica grabljivica poput sokola, jastreba ili orlova. Koristi se za lov primjerice zečeva i ptica. Sokolarstvo se obično može naći na prostorima velikih seoba ptica i njime se bave ljudi svakog godišta, spola, amaterski ili profesionalno. Osoba koji se bavi sokolarstvom naziva se sokolar.

Nije točno poznato gdje je nastalo sokolarstvo, ali se pretpostavlja da je nastalo negdje u stepama južne Azije.

U Europi je sokolarstvo stoljećima bilo privilegija plemstva, a u Hrvatskoj se pojavljuje već od 9. stoljeća.

Kultura sokolarstva 

Sokolarstvo je tradicijska djelatnost koja uključuje odgoj i treniranje ptica grabljivica da love plijen u prirodi. Iako je izvorno bio jedan od načina prikupljanja hrane, danas se više smatra tradicijskom vještinom i umijećem kojemu cilj nije uzimanje iz prirode, nego dijeljenje plijena s grabežljivcem. Sokolari razvijaju snažne duhovne veze sa svojim pticama za čiji uzgoj, trening i rukovanje je potrebna iznimna požrtvovanost. Sokolarstvo se također i prenosi s koljena na koljeno kao obiteljska baština (npr. u Mongoliji, Maroku, Kataru, Saudijskoj Arabiji i Ujedinjenim Arapskim Emiratima gdje očevi vode djecu u pustinju kako bi izgradili povjerenje putem treninga), ali i formalizirana obuka u klubovima.

Iako svjetski sokolari potječu iz različitih sredina oni svi dijele zajedničke vrijednosti poput tradicija i navika, te metoda treninga i skrbi za ptice, ali i opreme koju koriste i veza koje ostvaruju sa svojim pticama.  Zbog toga je ova djelatnost upisana na UNESCO-v popis nematerijalne svjetske baštine prvi put 2010. godine kao zajednička nematerijalna baština više zemalja, a dopunjavana 2012. i 2016. god. Na listi su: Njemačka, Italija, Kazahstan, Pakistan, Portugal, Ujedinjeni Arapski Emirati, Belgija, Češka, Francuska, Južna Koreja, Mongolija, Maroko, Katar, Saudijska Arabija, Španjolska, Sirija, Austrija i Mađarska.

Sokolarstvo danas 
U nekim zračnim lukama (pr. Zračna luka Zagreb) postoje zaposlenici sokolari koji uvježbanim sokolovima protjeruju jata ptica koje predstavljaju opasnost za zrakoplove prilikom polijetanja ili slijetanja.

Mnogi sokolari prezentiraju umjetnost sokolarstva, kojom prilikom ptice pokazuju svoje vještine leteći iznad gledatelja, obrušavajući se i vraćajući se na ruku sokolara.

Izvori

Vanjske veze 

 Hrvatski sokolarski savez 
 Sokolarstvo u okolici dvorca Miljana 
 webstranica Ptice. net 

Privreda
Nematerijalna svjetska baština u Austriji
Nematerijalna svjetska baština u Belgiji
Nematerijalna svjetska baština u Češkoj
Nematerijalna svjetska baština u Francuskoj
Nematerijalna svjetska baština u Hrvatskoj
Nematerijalna svjetska baština u Italiji
Nematerijalna svjetska baština u Irskoj
Nematerijalna svjetska baština u Južnoj Koreji
Nematerijalna svjetska baština u Kataru
Nematerijalna svjetska baština u Kazahstanu
Nematerijalna svjetska baština u Kirgistanu
Nematerijalna svjetska baština u Mađarskoj
Nematerijalna svjetska baština u Maroku
Nematerijalna svjetska baština u Mongoliji
Nematerijalna svjetska baština u Nizozemskoj
Nematerijalna svjetska baština u Njemačkoj
Nematerijalna svjetska baština u Pakistanu
Nematerijalna svjetska baština u Poljskoj
Nematerijalna svjetska baština u Portugalu
Nematerijalna svjetska baština u Saudijskoj Arabiji
Nematerijalna svjetska baština u Siriji
Nematerijalna svjetska baština u Slovačkoj
Nematerijalna svjetska baština u Španiji
Nematerijalna svjetska baština u Ujedinjenim Arapskim Emiratima